REPUBLIKA HRVATSKA
ZADARSKA ŽUPANIJA
OSNOVNA ŠKOLA “VALENTIN KLARIN” PREKO
UČITELJSKO VIJEĆE
Cesta hrvatskih branitelja 39/H
Preko, 4. rujna 2026. godine
ZAPISNIK
sa 1. sjednice Učiteljskog vijeća Osnovne škole “Valentin Klarin” Preko, održane 4. rujna 2026. godine (petak) s početkom u 8.15 sati u učionici hrvatskog jezika Osnovne škole “Valentin Klarin” u Preku
Sjednicu je sazvala i vodila ravnateljica Linda Kolega Babajko, prof., na temelju članka 72. Statuta Škole.
Sjednica je pravovaljana jer je nazočna natpolovična većina članova Vijeća (prema popisu potpisa).
Dnevni red:
1. Verifikacija zapisnika sa 13. sjednice Učiteljskog vijeća
2. Pedagoške mjere – Pravilnik o kriterijima za izricanje pedagoških mjera (H. F., tajnik)
3. Vrtim svoj film (prezentacija ZOOM)
4. Školski kalendar za 2026./27. godinu
5. Upoznavanje s Pravilnicima (Kućni red, Pravilnik o načinima, postupcima i elementima vrednovanja učenika, Pravilnik o provođenju izleta, ekskurzija i drugih odgojno-obrazovnih aktivnosti izvan škole)
6. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima
7. Protokoli (Protokol o postupanju u slučaju nasilja među djecom i mladima)
8. Protokol o ulasku i izlasku iz školske zgrade
9. Zaključci sa sjednica Aktiva
10. Organizacija rada nove školske godine i prvog dana nastave
11. Podjela zaduženja za školsku godinu 2026./2027.
12. Razno (suglasnosti roditelja)
Ad 1. Verifikacija zapisnika sa 13. sjednice Učiteljskog vijeća
Zapisnik sa 13. sjednice jednoglasno je usvojen bez primjedbi.
Ad 2. Pedagoške mjere – Pravilnik o kriterijima za izricanje pedagoških mjera
H. F., tajnik škole (Hrabri konzalting), upoznao je članove Vijeća s Pravilnikom o kriterijima za izricanje pedagoških mjera: kriterijima, postupkom i vrstama mjera te obvezom dokumentiranja svake izrečene mjere.
Ad 3. Vrtim svoj film (prezentacija ZOOM)
Održana je kratka ZOOM prezentacija projekta “Vrtim svoj film” o načinu provedbe i uključivanju učenika.
Ad 4. Školski kalendar za 2026./27. godinu
Nastava počinje 7. rujna 2026., a završava 15. lipnja 2027. (najmanje 175 nastavnih dana). Zimski praznici: 24. 12. – 5. 1. i 22. – 26. 2.; proljetni: 25. 3. – 2. 4. O spajanju nastavnog dana 28. 5. 2027. odluka će se donijeti naknadno.
Ad 5. Upoznavanje s Pravilnicima
Članovi su upoznati s Kućnim redom (2025.), Pravilnikom o vrednovanju učenika i Pravilnikom o izletima, ekskurzijama i aktivnostima izvan škole te s obvezama učitelja u njihovoj primjeni.
Ad 6. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima
Istaknuta je uloga odgojno-obrazovnih radnika u zaštiti prava učenika i obveza prijave svakog uočenog kršenja tih prava nadležnim tijelima.
Ad 7. Protokoli (Protokol o postupanju u slučaju nasilja među djecom i mladima)
Naglašena je obveza prijave svake sumnje na nasilje ravnatelju, centru za socijalnu skrb i/ili policiji te postupci zaštite djeteta žrtve i djeteta počinitelja (Protokol, 2024.).
Ad 8. Protokol o ulasku i izlasku iz školske zgrade
Istaknuta su pravila dežurstva, kontrola ulaska roditelja i vanjskih posjetitelja te postupanje pri uočavanju neovlaštenih osoba.
Ad 9. Zaključci sa sjednica Aktiva
Dogovoreno je: negativna ocjena ispravlja se odmah nakon provjere te jednom na kraju polugodišta i jednom na kraju godine (pozitivne se ne ispravljaju); e-Dnevnik se vodi sustavno, a nastavne jedinice upisuju se najkasnije 15 dana od održavanja; jedinstveni zapisnik roditeljskih sastanaka na OneDrive-u, najmanje tri roditeljska sastanka godišnje; briga o školskoj imovini (inventar, nove stolice u biologiji, fontana za punjenje boca).
Ad 10. Organizacija rada nove školske godine i prvog dana nastave
Iznesen je raspored prvog nastavnog dana i satnica viših razreda te brojke: 301 učenik, 24 razredna odjela, 44 prvašića, 32 učenika s teškoćama. Podsjećeno je na rokove: e-Dnevnik, tablice za Školski kurikulum, individualizacije i IOOP-i, kriteriji vrednovanja, GIK-ovi, GPiP i Školski kurikulum. Dogovorene su zamjene, prijava bolovanja i izostanaka, upute za nove učitelje te kratki sastanci stručne službe i ravnateljice.
Ad 11. Podjela zaduženja za školsku godinu 2026./2027.
Prijedlog podjele zaduženja predstavljen je Vijeću; eventualne ispravke dostavljaju se u dogovorenom roku, nakon čega se zaduženja potvrđuju.
Ad 12. Razno
Roditelji će potpisivati suglasnosti za dopunsku, dodatnu i izvannastavnu nastavu, radne materijale, ispitne materijale (za one koji ih naručuju), GDPR (samo 1. razredi) te fotografiranje i objavu fotografija na mrežnim stranicama i Facebook stranici škole. Obrasci su na OneDrive-u.
Sjednica je završena u 10.30 sati.
Zapisničar/ka: Antonela Bačinić

Linda Kolega Babajko, prof.

